Teamets historie går tilbake til 1996, da Frédéric Vasseur dannet , som blant annet vant det franske Formel 3-mesterskapet i 1998 og 2002. I 2005 ønsket Vasseur å utvide teamets virksomhet til det nyopprettede GP2-mesterskapet, som skulle kjøres som en supportklasse under Formel 1-rundene i Europa. ART Grand Prix ble dermed opprettet som et samarbeidsprosjekt mellom Vasseur og Nicolas Todt, sønn til den senere FIA-presidenten Jean Todt. Nicolas Todt var involvert i motorsport som førermanager, blant annet for Felipe Massa, og var interessert i teamledelse. Todt tok seg av det nye teamets kommersielle interesser, mens Vasseur håndterte den daglige driften. ART har sin base i ASMs verksteder i Villeneuve-la-Guyard i departementet Yonne.